यात्रा अब एक सामाजिक असामाजिकता है. जब तक सोशल मीडिया पर फोटो डालकर 17 लोगों का कलेजा न जलाओ, 15 लोग से वेकेशन पर जाने के लिए पर्सनल लोन न अप्लाई करवाओ, तब तक यात्रा बेकार है. पैकेज टूर पर धिक्कार है. वॉन्डरलस्ट में तो दुष्टसुख इनबिल्ट है. हम घूमें तो घूमें, हमारे आसपास के लोग सिर ज़रूर धुनें. एक-एक सेकंड का पोस्ट डालना आवश्यक है. खाना-पीना तो हईए है. बादल, रेनबो के अलावा प्रकृति के बाकी अंग भी टैग होने ज़रूरी हैं. वाइल्डलाइफ और लोकल गदहे का पिक मस्ट है.